**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 20.09.2017, ora 08.00 – 21.09.2017, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 21.09.2017, ora 07.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 20.09.2017, la ora 13.00, atenţionarea hidrologică nr. 34, cod Galben, valabilă în intervalul 20.09.2017, ora 18.00-21.09.2017, ora 24.00, vizând scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE ATENŢIE, astfel:**

**-COD GALBEN:** În intervalul **20.09.2017 ora 18:00 – 21.09.2017 ora 24:00** pe râurile din bazinele hidrografice: Vişeu, Iza, Lӑpuş (**judeţul Maramureş),** Tur **(judeţul Satu Mare),** Someşul Mare - bazin superior şi afluenţi **(judeţul Bistriţa Năsăud),** Crişul Repede – bazin superior şi afluenţibazin mijlociu **(judeţele Sӑlaj, Cluj şi Bihor),** Crişul Negru – bazin superior şi afluenţibazin mijlociu **(judeţul Bihor),** Ialomiţa – bazin superior şi afluenţi bazin mijlociu, (**judeţele Dâmboviţa şi Prahova),** Prahova – bazin superior şi afluenţi (**judeţul Prahova),** Buzău – afluenţi bazin mijlociu **(judeţele Buzӑu și Prahova). Fenomenele se pot produce cu probabilitate și intensitate mai mare pe unele râuri mici din județele Dâmboviţa, Prahova şi Maramureş.**

**Această Atenţionare hidrologică** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare**, precum și către Comitetele Judeţene pentru Situaţii de Urgenţă vizate: *Bihor, Bistriţa-Năsăud, Buzău, Cluj, Dâmboviţa, Maramureş, Prahova, Satu Mare şi Sălaj* (9 prefecturi) – COD GALBEN.**

**Debitele au fost în general în creștere** din cauza precipitațiilor căzute în interval și propagării, exceptând râurile din bazinul hidrografic Bârlad, bazinul mijlociu și inferior al Prutului, cele din Dobrogea, cursurile inferioare ale Crișurilor, Jiului, Oltului, Vedei, Argeșului, Ialomiței, Buzăului, unde au fost relativ staționare.

S-au înregistrat scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri mai însemnate de niveluri și debite datorită precipitațiilor căzute în interval sub formă de aversă pe unele râuri din Banat, Crișana, Maramureș, Transilvania, Muntenia.

Debitele se situează în general la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele superioare ale Vișeului, Ialomiței și Prahovei și mai mici (sub 30% din normalele lunare) pe cursul superior și mijlociu al Siretului, pe afluenții Bârladului și Prutului și pe unele râuri din bazinele hidrografice ale Mureșului, Oltului și Argeşului.

Este în vigoare **ATENȚIONAREA HIDROLOGICĂ nr. 34** din 20.09.2017.

**Debitele vor fi în general în creştere** datorită precipitațiilor prevăzute și propagării, exceptând râurile din bazinele superioare ale Oltului și afluenților de dreapta ai Siretului, unde vor fi în scădere și râurile din bazinul hidrografic Bârlad, bazinul mijlociu și inferior al Prutului, cele din Dobrogea, unde vor fi relativ staţionare.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri mai însemnate de niveluri pe unele râuri din Crişana, Maramureş şi zonele de munte datorită precipitațiilor mai însemnate cantitativ prevăzute sub formă de aversă.

Se menține în vigoare **ATENȚIONAREA HIDROLOGICĂ nr. 34** din 20.09.2017**.**

**DUNĂRE**

**Debitul la intrarea în ţară (secţiunea Baziaş) în intervalul 20 – 21.09.2017 a fost în creştere, având valoarea de 3700 m3/s**, situându-se sub media multianuală a lunii septembrie (3800 m3/s).

În aval de Porţile de Fier debitele au fost în creştere pe sectorul Gruia – Tr. Măgurele, relativ staţionare pe sectorul Zimnicea – Cernavodă şi în scădere pe sectorul Hârşova – Tulcea.

**Debitul la intrarea în ţară (secţiunea Baziaş) va fi în creştere (3800 m3/s).**

În aval de Porţile de Fier debitele vor fi în creştere pe sectoarele Gruia – Zimnicea şi Cernavodă – Vadu Oii, în scădere pe sectorul Giurgiu – Oltenița și relativ staționare la Călărași și pe sectorul Brăila - Tulcea.

**2.** **Situaţia meteorologică în intervalul 20.09.2017, ora 09.00 – 21.09.2017, ora 06.00**

**ÎN ŢARĂ**

**A.N.M.** a emis în data de 20.09.17, o **AVERTIZARE Meteorologică, Cod PORTOCALIU, vizând instabilitate atmosferică deosebit de accentuată, cantități de apă importante şi Cod Galben, vizând instabilitate atmosferică accentuată, intensificări ale vântului și cantități de apă însemnate, după cum urmează:**

**Cod PORTOCALIU: În intervalul 20 septembrie, ora 16.00 – 21 septembrie, ora 10.00, în județele: Dâmbovița, Prahova, Buzău, Vrancea și Bacău instabilitatea atmosferică va fi deosebit de accentuată și pe arii extinse se vor înregistra cantități importante de apă cuprinse, în general, între 50 și 70 l/mp.**

**Cod Galben: În intervalul 20 septembrie, ora 11.00 – 21 septembrie, ora 21.00, în cea mai mare parte a țării vor fi perioade în care instabilitatea atmosferică va fi accentuată și se va manifesta prin averse torențiale, căderi de grindină și descărcări electrice. În intervale scurte de timp sau prin acumulare cantitățile de apă vor depăși 25... 30 l/mp și cu precădere în nord-vestul țării și în zona Carpaților Occidentali pe arii restrânse 50...60 l/mp.**

**Temporar vântul va avea intensificări cu viteze care la rafală vor atinge 55...60 km/h, iar în timpul ploilor vor fi rafale de peste 65...70 km/h și vijelii.**

***Notă:*** *În funcţie de evoluţia şi intensitatea fenomenelor meteorologice, Administraţia Naţională de Meteorologie va emite și avertizări de fenomene meteorologice periculoase imediate.*

Această **Avertizare meteorologică** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

*- Bacău, Buzău, Dâmboviţa, Prahova şi Vrancea (5 Prefecturi) -* ***Cod PORTOCALIU;***

*- Alba, Arad, Argeş, Bihor, Bistriţa-Năsăud, Botoşani, Braşov, Brăila, Caraş-Severin, Călaraşi, Cluj, Covasna, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Sălaj, Satu Mare, Sibiu, Suceava, Teleorman, Timiş, Vaslui, Vâlcea şi Municipiul Bucureşti (35 prefecturi) - COD Galben.*

**Vremea a fost in general instabilă.** Cerul a prezentat innorări temporar accentuate și s-au semnalat averse, care au avut si caracter torențial și frecvente descărcări electrice, mai ales în a doua parte a zilei și în prima parte a nopții, în Banat, Crișana, Maramureș, Transilvania, Oltenia, Moldova și în cea mai mare parte a Munteniei. Cantitățile de apă au depășit local 20...25 l/mp și izolat 40 l/mp, iar până la încheierea prezentului raport, cea mai mare cantitate de apă înregistrată a fost de 44 l/mp la postul hidro Brătășanca, din judetul Prahova. Pe raza județelor Gorj, Argeș, Teleorman și Ilfov s-au consemnat si căderi de grindină. Temporar, vântul a prezentat intensificări în majoritatea regiunilor și mai ales în timpul averselor a depășit la rafală, local, 50...55 km/h și izolat, în sudul, în centrul țării 65 ... 70 km/h, fiind consemnate, de altfel, vijelii în județele Gorj, Teleorman, Dâmbovița, Vâlcea, Sălaj, Iași și Maramureș, iar pe crestele montane înalte, temporar, a suflat tare. Temperaturile maxime au fost cuprinse între 17 grade la Șiria, Oravița, Banloc, Jimbolia, Joseni, Sînnicolau Mare, Moldova Nouă și Suceava și 33 de grade la Oltenița și  Giurgiu. La ora 06.00 se înregistrau valori termice cuprinse între 7 grade la Târgu Logrești și 22 de grade la Sulina.

**Observație:** *De ieri dimineaţă de la ora 06.00 au fost in vigoare 39 de avertizări de fenomene meteorologice periculoase imediate, ce au vizat instabilitatea atmosferică, după cum urmează:* ***32 cod portocaliu*** *(7 emise de SRPV Bacău, 7 de CNPM pentru Muntenia, 6 de SRPV Sibiu, 5 de SRPV Cluj-Napoca, 4 de SRPV Timisoara și 3 de SRPV Craiova) și 7 cod galben (2 emise de SRPV Sibiu, 2 de SRPV Cluj-Napoca, 1 de SRPV Craiova, 1 de SRPV Bacău și 1 de CNPM pentru Muntenia).*

**LA BUCUREŞTI**

**Vremea a fost mai caldă** decat în mod normal la această dată, însă gradul de instabilitate atmosferică s-a accentuat treptat. Cerul a fost variabil, cu înnorări temporar accentuate spre seară și noaptea, când s-au semnalat averse, descărcări electrice, iar în cartierele situate în partea de nord și de vest a Capitalei au fost consemnate căderi de grindină. Vântul a suflat slab și moderat, iar în orele serii, temporar, a avut intensificări, în timpul ploilor la rafală atingându-se viteze de până la 68 km/h. Temperatura maximă a fost de 28 de grade la Afumați și Băneasa și de 31 de grade la Filaret. La ora 06.00 se inregistrau 13 grade la Băneasa și 14 grade la Afumați și Filaret.

.**3. Prognoza meteorologică în intervalul 21.09.2017, ora 09.00 – 22.09.2017, ora 09.00**

**ÎN ŢARĂ**

**Vremea va deveni răcoroasă în cea mai mare parte a ţării.** Cerul va fi temporar noros şi va ploua local în regiunile vestice, nordice și centrale, precum și în zonele montane și sub montane și pe arii restrânse în restul teritoriului. Ploile vor avea mai ales caracter de aversă, iar pe arii restrânse vor mai fi descărcări electrice și se vor mai acumula cantităţi de apă ce vor depăși 20...25 l/mp. Vor fi posibile condiţii de grindină. La munte, la înălțimi mai mari de 1800 m, trecător, precipitațiile vor putea fi și sub formă de lapoviță și ninsoare. Temporar, vântul va avea intensificări, iar la rafală se vor depăși viteze local de 50...55 km/h și, izolat, în special în sud, de 60...65 km/h. Temperaturile maxime vor fi cuprinse între 12...13 grade în Banat şi Crişana şi 27 de grade în Dobrogea, iar cele minime se vor situa, în general, între 6 și 16 grade.

**LA BUCUREŞTI**

**Vremea se va răci** semnificativ față de ziua anterioară. Cerul va fi variabil, cu unele înnorări, în special în primele ore ale zilei, când, însă, doar în unele cartiere, trecător, vor mai fi posibile ploi slabe. Vântul va sufla moderat, cu unele intensificări, mai ales în prima parte a intervalului, când, la rafală, se vor mai putea depăși 40...45 km/h. Temperatura maximă va fi de 23...24 de grade, iar cea minimă de 10...11 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

**ABA Dobrogea Litoral** informeaza despre **apariţia unui delfin mort în zona Staţiunii Eforie Sud - Capul Turcului, jud. Constanţa, în partea stângă a digului, în data de 20.09.2017, ora 13.00**. Au fost informate conform protocolului de colaborare INCDM Grigore Antipa și ONG Mare Nostrum pentru identificare specie.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 19.09.2017, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană, cu valoarea limită zilnică de 50 µg/mc.

**2. În domeniul solului şi vegetaţiei**

**ARBDD** informează telefonic despre **izbucnirea unui incendiu de vegetaţie stuficolă, în data de 20.09.2017, ora 16.00**, în zona grindului Simioanca, la 2,5 km distanţă de satul Vulturu, jud Tulcea. Se va reveni cu informaţii suplimentare.

**Garda Forestieră Suceava** informează despre **producerea unor doborâturi de vânt, în data de 17.09.2017, datorită vijeliei, care au afectat o suprafaţă cumulată de 1129 ha de arboret răşinoase molidişuri, cu vârsta între 40-120 ani, fiind estimat un volum de masă lemnoasă doborâtă de circa 1803,2 mii m.c.**, în fond forestier proprietate a statului, în zona de munte, în cadrul O.S. Broşteni, UP V Pârâul Omului, UP III Ciutacu, UP VII Darmoxa, UP IX Cotărgași şi UP VIII Pinu, jud Suceava. S-au luat următoarele măsuri: identificare şi raportare.

**Garda Forestieră Suceava** informează despre **producerea unui incendiu de litieră, în data de 18.09.2017, ora 17.55, pe raza DS Suceava, OS Pătrăuţi, UP I Todireşti, jud. Suceava, care a afectat o suprafaţă de 1,4 ha de litieră de foioase**, vârsta arboretului de 7 de ani, zona geografică de deal, care a fost stins în data de 18.09.2017, ora 22.40, de o echipă formată de 10 persoane silvice, 12 pompieri militari, 12 pompieri civili şi 44 cetăţeni cu mijloace specifice, 4 autospeciale, 15 găleţi, 20 bătătoare, 20 rucsaci PSI şi 10 hârleţe. Cauza incendiului este propagarea dintr-un foc deschis la liziera pădurii**. Au fost raportate următoarele pagube: 7000 de puieţi în valoare de 16285 lei.**

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 18.09.2017 - 19.09.2017 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE